

#### ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ

#### ԵՎ ՍՊՈՐՏԻ ՆԱԽԱՐԱՐ

**ՀՐԱՄԱՆ**

N o -Ն « » 2022

**ՆԱԽԱԳԻԾ**

**ՀԱՆՐԱԿՐԹԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅԱՆ ՍՈՎՈՐՈՂՆԵՐԻ ՏՆԱՅԻՆ ՈՒՍՈՒՑՄԱՆ** **ԿԱՐԳԸ ՍԱՀՄԱՆԵԼՈՒ ՄԱՍԻՆ**

Ղեկավարվելով «Հանրակրթության մասին» ՀՀ օրենքի 30-րդ հոդվածի 26.21-րդ կետով՝

**ՀՐԱՄԱՅՈՒՄ ԵՄ**

1. Սահմանել hանրակրթական ուսումնական հաստատության սովորողների տնային ուսուցման կարգը՝ համաձայն հավելվածի։
2. Սույն հրամանն ուժի մեջ է մտնում պաշտոնական հրապարակմանը հաջորդող օրվանից:

**ՆԱԽԱՐԱՐ՝**

**Ա. ԽԶՄԱԼՅԱՆ**

/պարտականությունները կատարող /

[Հավելված](https://www.arlis.am/Annexes/6/2021_N1902hav.1.pdf)

ՀՀ կրթության, գիտության,

մշակույթի և սպորտի նախարարի

[2022 թվականի](https://www.arlis.am/Annexes/6/2021_N1902hav.1.pdf) [\_\_\_\_\_\_\_\_\_\_\_\_\_\_\_-ի](https://www.arlis.am/Annexes/6/2021_N1902hav.1.pdf)

N \_\_\_\_\_\_\_\_\_\_\_ հրամանի

**ԿԱՐԳ**

**ՀԱՆՐԱԿՐԹԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅԱՆ ՍՈՎՈՐՈՂՆԵՐԻ**

**ՏՆԱՅԻՆ ՈՒՍՈՒՑՄԱՆ**

1. **Ընդհանուր դրույթներ**

1. Սույն կարգով կարգավորում են հանրակրթական ծրագրեր իրականացնող ուսումնական հաստատություններում (այսուհետ՝ Հաստատություն) հաշվառված և առողջական վիճակի պատճառներով  Հաստատություն հաճախել չկարողացող, հետևաբար կրթության առանձնահատուկ պայմանների կարիք ունեցող  սովորողների (այսուհետև՝ սովորող) ուսումնառությունը տնային, հիվանդանոցային (այսուհետ՝ տնային պայմաններ)    իրականացնելու վերաբերյալ իրավահարաբերությունները։
2. Սովորողների համար տնային ուսուցումը կազմակերպում է այն Հաստատությունը, որտեղ հաշվառված է սովորողը, այն կարող է իրականացվել հեռավար ուսուցման ձևով՝ Հայաստանի Հանրապետության կրթության, գիտության, մշակույթի և սպորտի նախարարի 2020 թվականի մայիսի 20-ի N 09 հրամանի համաձայն։
3. Տնային ուսուցման իրավունք վերապահող հիվանդությունների ցանկը սահմանում է Հայաստանի Հանրապետության կառավարությունը։
4. Տնային ուսուցման կազմակերպման համար հիմք են հանդիսանում բժշկական հաստատության տված եզրակացությունը և սովորողի ծնողի (օրինական ներկայացուցչի)  (այսուհետ՝ ծնող) գրավոր դիմումը՝ համաձայն Ձև 3-ի, և ծնողի և հաստատության միջև կնքված պայմանագիրը՝ համաձայն Ձև 1-ի:
5. Տնային ուսուցման կազմակերպումը կրում է ժամանակավոր բնույթ, և տնային ուսուցման ժամանակահատվածում Հաստատությունն իրականացնում է նախապատրաստական աշխատանքներ՝ սովորողին դասարանային պայմաններում կրթության մեջ ընդգրկելու համար։
6. Տնային ուսուցում կազմակերպելու համար պայմանագիրը կնքվում է առավելագույնը 2 տարի ժամկետով և կարող է երկարացվել միայն Հաստատության մանկավարժական խորհրդի որոշման և բժշկական եզրակացության հիման վրա։
7. **Հաստատության կողմից ուսումնական գործընթացի կազմակերպումը**
8. Տնային ուսուցման կազմակերպման իրավահարաբերությունների մասնակիցներն են՝ սովորողները, ծնողները, այդ սովորողների ուսուցման կազմակերպման մեջ ներգրավված ուսուցիչները և մանկավարժական աշխատողները։
9. Սովորողների համար տնային ուսուցմը կազմակերպվում է Հաստատությունների ուսումնական պլանների, իսկ կրթության առանձնահատուկ պայմանների կարիք ունեցող  սովորողների համար՝ համաձայն Անհատական ուսուցման պլանի (այսուհետև՝ ԱՈՒՊ)։
10. Սովորողի տնային ուսուցումը կազմակերպելու համար նրա ծնողը Հաստատություն է ներկայացնում հետևյալ փաստաթղթերը.
11. դիմում՝ ուղղված Հաստատության տնօրենին՝   (համաձայն Ձև 3-ի).
12. բժշկական եզրակացությունը։
13. Սովորողի տնային ուսուցումը կազմակերպվում է Հաստատության տնօրենի հրամանով՝ համաձայն Ձև 2-ի՝ ծնողի դիմումի և բժշկական եզրակացության հիման վրա։
14. Հաստատության և ծնողի միջև կնքվում է սովորողի տնային ուսուցման կազմակերպման պայմանագիր` պահպանելով սույն կարգի 6-րդ կետով սահմանված ժամկետը:
15. Տնային ուսուցումը  կազմակերպվում է ծնողի կողմից փաստաթղթերի փաթեթը ներկայացնելու պահից՝ առավելագույնը 3 աշխատանքային օրվա ընթացքում։
16. Տնային ուսուցման կազմակերպման գործընթացը երկարաձգելու համար սովորողի ծնողը սույն կարգի  6-րդ կետով սահմանված ժամկետը լրանալուց հետո մինչև տվյալ ուսումնական տարվա օգոստոսի 25-ը Հաստատություն է ներկայացնում սույն կարգի 9-րդ կետով սահմանված փաստաթղթերը։
17. Սովորողի տնային ուսուցման վաղաժամկետ դադարեցումը հնարավոր է սովորողի ծնողի նախաձեռնությամբ` բժշկական եզրակացության և դիմումի հիման վրա:
18. Տնային պայմաններում սովորողին տրամադրվող մանկավարժահոգեբանական աջակցությունն իրականացվում է Հաստատության և Հաստատությանը սպասարկող Տարածքային մանկավարժահոգեբանական աջակցության կենտրոնի մանկավարժահոգեբանական աջակցության թիմի մասնագետների կողմից՝ համաձայն ԱՈՒՊ-ի։
19. Հաստատությունը ուսման ընթացքում՝
20. սովորողին անվճար տրամադրում է Հաստատության գրադարանային ֆոնդում առկա դասագրքեր/ուսումնաօժանդակ նյութեր,
21. ապահովվում է սովորողների ուսումնառության իրականացումը տանը՝  ներառյալ էլեկտրոնային ուսուցման և հեռավար ուսուցման տեխնոլոգիաների կիրառումը,
22. կազմում է դասերի ժամանակացույցը,
23. ընտրում և օգտագործում է սովորողի ուսումնառության և զարգացման առանձնահատկություններին համապատասխան ուսուցման մեթոդներ  ու միջոցներ,
24. կազմակերպում է ուսումնական գործընթացը օրացուցային ուսումնական ժամանակացույցին համապատասխան (օրացուցային-թեմատիկ պլանավորում՝ ըստ անհատական դասացուցակի),
25. սովորողին իր ծնողի հետ կարող է ներգրավել Հաստատության կողմից իրականացվող կրթական և այլ գործունեության մեջ,
26. պայմաններ է  ստեղծում հնարավորության դեպքում սովորողի՝ առարկայական օլիմպիադաներին, ստուգատեսներին և փառատոններին, սպորտային մրցույթներին, արտադպրոցական աշխատանքներին, ինչպես նաև կազմակերպված ժամանցի և լրացուցիչ կրթության այլ ձևերին  մասնակցությունն ապահովելու համար,
27. իրականացնում է սովորողի ուսումնական առաջադիմության ընթացիկ գնահատում, ամփոփիչ ստուգում, ատեստավորում և սովորողի փոխադրում հաջորդ դասարան,
28. խորհրդատվություն է տրամադրում սովորողի ծնողներին՝ սովորողի կրթության գործընթացն առավել արդյունավետ իրականացնելու նպատակով:
29. Սովորողի ծնողը՝
30. ապահովում է սովորողի ուսումնառության և մանկավարժահոգեբանական աջակցությունների տրամադրման կազմակերպումը տնային պայմաններում,
31. ապահովում է ընտանիքի չափահաս անդամի ներկայությունը դասապրոցեսին (18 տարեկանից բարձր)՝ անհրաժեշտության դեպքում,
32. վերահսկում և հետևում է սովորողի տնային աշխատանքների կատարմանը,
33. ժամանակին տեղեկացնում է ուսուցչին/մանկավարժական աշխատողին  սովորողի հիվանդության պատճառով դասերը չեղարկելու անհրաժեշտության և դրանց վերսկսման հնարավորության մասին:
34. Հաստատության  տնային ուսուցման  աշխատողների և սովորողների իրավունքները և պարտականությունները սահմանվում են Հաստատության կանոնադրությամբ, ներքին կարգապահական կանոններով, կողմերի միջև կնքված պայմանագրով և սույն կարգով:
35. Հաստատության տնային ուսուցման  աշխատանքների կազմակերպման, հաճախումների ապահովման համար պատասխանատու են մանկավարժական աշխատողները և սովորողների ծնողները։

Վերահսկողության համար պատասխանատու է Հաստատության տնօրենը:

1. Տնային ուսուցման ֆինանսավորումը՝
2. տնային ուսուցումը կազմակերպվում է պետական բյուջեով  Հաստատությանը հատկացված ֆինանսական միջոցների հաշվին,
3. տնային ուսուցման պայմաններում հանրակրթական ծրագրերի մատուցման համար ֆինանսավորման չափի կարգավորումները սահմանված  են «Հանրակրթական ուսումնական հաստատությունների՝ պետական բյուջեի միջոցներից ֆինանսավորման կարգը սահմանելու և Հայաստանի Հանրապետության կառավարության 2006 թվականի օգոստոսի 24-ի N 1262-Ն որոշումն ուժը կորցրած ճանաչելու մասին» ՀՀ կառավարության որոշման դրույթներով,
4. ​​տնային ուսուցում իրականացնող ուսուցիչների վարձատրությունն իրականացվում է ժամավճարով,
5. ուսուցչի կամ մանկավարժական աշխատողի հիվանդության դեպքում Հաստատության տնօրենը, հաշվի առնելով կադրային հնարավորությունները, պարտավոր է տրամադրել այլ ուսուցիչ կամ այլ մանկավարժական աշխատող: Բաց թողնված ժամերը լրացնելու պայմանները համաձայնեցվում են ծնողների հետ,
6. ուսուցչի/մանկավարժական աշխատողի բացակայության դեպքում դասերը կարող են տեղափոխվել՝ ծնողների հետ համաձայնությամբ։ Այս դեպքում Հաստատությունը տալիս է հրաման, որում նշում է, որ տնային ուսուցում իրականացնող  ուսուցչի/մանկավարժական աշխատողի հիվանդության պատճառով դասերը տեղափոխվում են,
7. դասերի տեղափոխումը պետք է համաձայնեցվի ծնողի հետ, և Հաստատությունը պետք է ստանա նրա գրավոր համաձայնությունը։

**ՁԵՎ 1**

**ՕՐԻՆԱԿԵԼԻ ՁԵՎ**

**ՀԱՆՐԱԿՐԹԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅԱՆ ԵՎ ԾՆՈՂԻ ՄԻՋԵՎ**

**ՏՆԱՅԻՆ ՈՒՍՈՒՑՄԱՆ ԿԱԶՄԱԿԵՐՊՄԱՆ ՆՊԱՏԱԿՈՎ ԿՆՔՎՈՂ ՊԱՅՄԱՆԱԳՐԻ**

ք.\_\_\_\_\_\_\_\_\_\_\_\_\_\_\_\_        \_\_\_\_\_.\_\_\_\_\_.20\_\_\_\_թ.

Հայաստանի Հանրապետության հանրակրթական ուսումնական հաստատությունը (այսուհետ`  Հաստատություն) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                         (hաստատության լրիվ անվանումը, ըստ կրթական ծրագրերի աստիճանի)

ի դեմս տնօրեն՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_- ի (այսուհետև` Տնօրեն), ով գործում է

(անուն, հայրանուն, ազգանուն)

ուսումնական հաստատության կանոնադրության հիման վրա, և մյուս կողմից սովորողի օրինական ներկայացուցիչը՝ (ծնող, խնամակալ, որդեգրող) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

   (անուն, հայրանուն, ազգանուն)

անձնագիր`\_\_\_\_\_\_\_\_\_\_\_\_տրված \_\_\_\_\_ ,\_\_\_\_\_\_, \_\_\_\_\_\_ ,  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

          (համար)                     (տրման ամսաթիվ) (հասցեն)

(այսուհետև` Կողմեր)։

Հաստատության կանոնադրության (այսուհետ` Կանոնադրություն) համաձայն, որպես կատարող և ծնողի (օրինական ներկայացուցչի) կնքեցին սույն պայմանագիրը (այսուհետ` Պայմանագիր)   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ի (այսուհետև` Սովորող) տնային պայմաններում ուսուցումը

             (անուն, հայրանուն, ազգանուն)

կազմակերպելու մասին:

1. **Պայմանագրի առարկան և նպատակը**
   1. Պայմանագրի առարկան սովորողի ուսուցման իրականացումն է տնային պայմաններում՝ նրա համար հարմարեցված հիմնական հանրակրթական ծրագրի մշակման կազմակերպումը՝ բժշկական եզրակացության հիման վրա:
   2. Պայմանագրի նպատակը՝ Հաստատության և ծնողի իրավունքների և պարտականությունների սահմանումը:
2. **Կողմերի իրավունքները և պարտականությունները**
3. **Հաստատությունը պարտավոր է.**
   1. Ստեղծել նպաստավոր պայմաններ Սովորողի մտավոր, բարոյական, ֆիզիկական զարգացման համար:
   2. Երաշխավորել Սովորողի իրավունքների և ազատությունների պաշտպանությունը:
   3. Պատասխանատվություն կրել օրենսդրությամբ և «Հանրակրթական ուսումնական հաստատության տնային ուսուցման ծառայությունների մատուցման կարգով», տնային ուսուցման գործընթացի շրջանակներում, Սովորողի կյանքի անվտանգության և առողջության պահպանման համար և պահպանել սանիտարահիգիենիկ նորմերը, կանոնները ու պահանջները:
   4. Սովորողին տրամադրել անվճար դասագրքեր ուսման ընթացքում Հաստատության գրադարանային ֆոնդում առկա ուսումնական նյութեր, գեղարվեստական, տեղեկատու և այլ գրականություն՝ ներառյալ էլեկտրոնային ուսուցման և հեռավար ուսուցման համար տեխնոլոգիաների օգտագործումը:
   5. Ապահովել Սովորողի անհատական ​​ուսուցման պլանի իրականացումը:
   6. Պայմաններ ստեղծել, որպեսզի Սովորողը մասնակցի առարկայական օլիմպիադաներին, գեղարվեստական ​​ստեղծագործության ստուգատեսներին և փառատոններին, սպորտային մրցույթներին և կազմակերպված ժամանցի և լրացուցիչ կրթության այլ ձևերի:
   7. Իրականացնել միջանկյալ ատեստավորում և Սովորողի տեղափոխումը հաջորդ դասարան:
   8. Խորհրդատվություն տրամադրել Սովորողի ծնողներին (օրինական ներկայացուցիչներին):
   9. Ապահովել Սովորողի համար Հաստատության գրադարանից, ընթերցասրահից, լաբորատորիաներից և ուսումնական այլ ռեսուրսներից օգտվելու հնարավորություններ:
   10. Ապահովել պայմաններ ծնողներին (օրինական ներկայացուցիչներին) ծանոթանալու կրթական գործընթացի ընթացքի ու բովանդակության, Սովորողի առաջադիմության վերաբերյալ:
4. **Հաստատությունը իրավունք ունի.**
   1. Որոշել աշխատանքների բովանդակությունը, ընտրել և օգտագործել ուսուցման ձևերը և մեթոդները, օգտագործել տնային ուսուցման ծրագրերը և Հաստատության կանոնադրությամբ ու «Տնային ուսուցման կարգով» սահմանված  ուսումնադաստիրակչական գործունեության այլ միջոցներ:
   2. Կազմել դասերի ժամանակացույց՝ հաշվի առնելով Սովորղի անհատական ​​ուսուցման պլանը:
   3. Սահմանել տնային ուսուցման աշխատանքի ռեժիմը:
   4. Հաստատության կանոնադրությամբ սահմանված կարգով տնային ուսուցման  ընդգրկված Սովորողի նկատմամբ կիրառել խրախուսման և կարգապահական պատասխանատվության միջոցներ:
5. **Ծնողը (սովորողի օրինական ներկայացուցիչը) պարտավոր է.**
   1. Համագործակցել ուսուցչի և մանկավարժական աշխատողների հետ  տնային ուսուցման  կազմակերպման հարցերում:
   2. Ապահովել պայմաններ ուսումնական պարապմունքների անցկացման համար, ներառյալ Սովորողի աշխատավայրի կազմակերպումը:
   3. Ապահովել ընտանիքի չափահաս անդամի (ավելի քան 18 տարեկան) ներկայությունը ուսուցողական պարապմունքների ընթացքում:
   4. Ապահովել ուսուցիչների տրված առաջադրանքների ժամանակին և ամբողջությամբ կատարումը:
   5. ժամանակին տեղեկացնել ուսուցչին/Հաստատությանը Պայմանագրի կնքման ժամանակ նշված տեղեկատվության ցանկացած փոփոխության մասին, ներառյալ տեղեկություններ նրա առողջական վիճակի և հոգեֆիզիկական զարգացման, բնակության հասցեի, կոնտակտային համարների մասին:
   6. Հաստատության հետ համատեղ տնային ուսուցման ընթացքում ստուգել իր երեխային մատուցված ծառայությունների որակը:
6. **Ծնողը (սովորողի օրինական ներկայացուցիչը) իրավունք ունի.**
   1. Մասնակցել  տնային ուսուցման  աշխատանքների վերաբերյալ հարցերով Հաստատության մանկավարժական քննարկումներին, խորհրդի նիստին:
   2. Հաստատությունում ստանալ խորհրդատվություն Սովորողի կրթության և դաստիարակության հարցերի շուրջ:
   3. Ներկա լինել Սովորողի  հետ դասին:
   4. Դիմել հաստատության տնօրինությանը, դասղեկին,  տնային ուսուցման  մանկավարժին, մանկավարժահոգեբանական աջակցություն տրամադրող մասնագետներին, մանկավարժական խորհրդին՝ տնային ուսուցման Սովորողի հետ կապված կոնֆլիկտային իրավիճակները լուծելու նպատակով:

1. **Պայմանագրի գործողության ժամկետը**
   1. Պայմանագիրը կնքվում և ուժի մեջ է մտնում Կողմերի ստորագրման պահից և գործում է մինչև տվյալ ուսումնական տարվա ավարտը:

1. **Պայմանագրի լուծման հիմքերը**
   1. Պայմանագիրը կարող է լուծվել Պայմանագրով նախատեսված ժամկետը լրանալու հիմքով:
   2. Ծնողի (օրինական ներկայացուցչի) դիմումի հիման վրա։
   3. Կողմերի նախաձեռնությամբ, երբ կողմը չի կատարել Պայմանագրով իր ստանձնած պարտականությունները: Պայմանագրի միակողմանի դադարեցման դեպքում նախաձեռնող կողմը մյուս կողմին պարտավոր է այդ մասին գրավոր ձևով տեղյակ պահել առնվազն հինգ աշխատանքային օր առաջ:

1. **Կողմերի պատասխանատվությունը**
   1. Կողմերը պատասխանատվություն են կրում պայմանագրով սահմանված իրենց պարտականությունների չկատարման, ոչ պատշաճ կատարման համար՝ գործող օրենսդրությամբ և Հաստատության կանոնադրությամբ սահմանված կարգով:

1. **Վեճերի լուծման կարգը**
   1. Կողմերի միջև ծագող վեճերը լուծվում են բանակցությունների միջոցով: Կողմերի միջև համաձայնություն ձեռք չբերելու դեպքում՝ վեճերը լուծվում են դատական կարգով:

1. **Այլ պայմաններ**
   1. Պայմանագիրը կնքվում է հայերեն լեզվով՝ երկու օրինակից, որոնք ունեն հավասարազոր իրավաբանական ուժ։ Յուրաքանչյուր կողմին տրվում է մեկական օրինակ։
   2. Պայմանագրում կատարված փոփոխությունները և լրացումները կնքվում են այն ձևով, ինչով պայմանագիրը:

1. **Կողմերի հասցեները և ստորագրությունները**

Տնօրեն՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_           Ծնող (օրինական ներկայացուցիչ)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_           Անուն`\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_         Ազգանուն`\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*ուսումնական հաստատության անվանումը*

Հասցեն`\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_           Հասցեն`\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ՀՎՀՀ`\_\_\_\_\_\_\_\_\_\_\_\_\_ հեռ. \_\_\_\_\_\_\_\_\_\_\_\_\_\_\_\_           Հեռախոս\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Տնօրեն` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_           Ծնող`\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

 ստորագրություն,Կ*.*Տ*.* ստորագրություն, անուն, ազգանուն

**ՁԵՎ 2**

**Հ Ր Ա Մ Ա Ն** №           \_\_\_\_\_\_\_  \_\_\_\_\_\_\_\_\_\_\_  20\_\_\_թ.

**ՏՆԱՅԻՆ  ՈՒՍՈՒՑՈՒՄ ԿԱԶՄԱԿԵՐՊԵԼՈՒ ՎԵՐԱԲԵՐՅԱԼ**

Համաձայն «Հանրակրթության մասին» ՀՀ օրենքի 17-րդ հոդվածի 5-րդ կետի և ՀՀ ԿԳՄՍ նախարարի 2022 թվականի \_\_\_\_\_\_\_\_\_\_\_\_\_\_\_\_\_-ի N \_\_\_\_\_\_\_\_\_\_ հրամանով հաստատված «Հանրակրթական ուսումնական հաստատության սովորողների տնային ուսուցման կարգի» և թիվ \_\_\_\_\_\_ պայմանագրի

**ՀՐԱՄԱՅՈՒՄ ԵՄ՝**

|  |  |  |  |  |  |  |
| --- | --- | --- | --- | --- | --- | --- |
| Հ/Հ | Սովորողի անուն, ազգանուն | Դասա-րան | Ուսուցչի անուն, ազգանուն | Ժամանակացույց | | Բժշկական եզրակացության հիման վրա դասընթացի տևողությունը |
| l. |  |  |  | ժամ | առարկա |  |
|  |  |  |
|  |  |  |
|  |  |  |
| 2. |  |  |  |  |  |  |

1. Ներքոհիշյալ սովորողի(ների) համար 20\_\_-20\_\_ ուսումնական տարվա հանրակրթական ծրագիրն իրականացնել տնային ուսուցմամբ  ըստ հետևյալ առարկաների ցանկի՝ համապատասխան ուսուցիչների օգնությամբ։
2. Մանկավարժահոգեբանական աջակցության ծառայություններ տրամադրել հետեւյալ  մասնագետների միջոցով.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*անուն, ազգանուն, մասնագիտություն*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*անուն, ազգանուն, մասնագիտություն*

1. Անհատական ​​ուսուցման պլանը մշակել հետեւյալ  մասնագետների միջոցով.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*անուն, ազգանուն, մասնագիտություն*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*անուն, ազգանուն, մասնագիտություն*

1. *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-*ը պատասխանատու է

*ուսումնական գծով տեղակալի անուն, ազգանուն*

տնայինուսուցում ստացող սովորողների անհատական ​​ուսուցման պլանիմշակման և իրականացման, նրանց օրացուցային ուսուցման ժամանակացույցի, անհատական ​​դասացուցակների կազմման կազմակերպման համար:

1. Հրամանի կատարման վերահսկողությունը դնել տնօրենի վրա։

Տնօրեն` \_\_\_\_\_\_\_\_\_\_\_\_\_\_   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  Կ*.*Տ*.* ստորագրություն              անուն, ազգանուն

**ՁԵՎ 3**

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

                                         (հանրակրթական ուսումնական հաստատության անվանումը)

տնօրեն \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ին

                                                            (անուն, ազգանուն)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ի

(սովորողի անուն, ազգանուն)

ծնող (օրինական ներկայացուցիչ)՝

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ից

                                                                                                                 (անուն, ազգանուն)

Հասցե՝\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Հեռ. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ԴԻՄՈՒՄ**

Խնդրում եմ Ձեզ իմ երեխայի\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ի համար (անուն, ազգանուն)

20\_\_-20\_\_ ուսումնական տարում կազմակերպել տնային ուսուցում՝ սույն թվականի սեպտեմբերի  \_\_-ից մինչև մայիսի \_\_-ը ներառյալ՝ իր առողջական վիճակին համապատասխան, բժշկական եզրակացության հիման վրա:

Ծնված՝ թ.,

Սովորում է \_\_\_\_\_դասարանում:

Առդիր՝  բժշկական եզրակացություն։

Պարտավորվում եմ պայմաններ ստեղծել տնային ուսուցման դասընթացների անցկացման համար, այդ թվում՝ ապահովել աշխատանքային պայմաններ և դասերի ժամանակացույցին համապատասխան ընտանիքի չափահաս անդամի ներկայություն։

« » 20 թ.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_*

*անուն, ազգանուն               ստորագրություն*